Source: https://www.hyvinkaa.fi/sosiaali-ja-terveyspalvelut/terveyspalvelut/terveysasemat/hoitotarvikejakelu/
Timestamp: 2018-07-16 01:13:38+00:00
Document Index: 659200

Matched Legal Cases: ['kko ', 'kko\n', 'kko\n', 'kko\n', 'kko\n', 'kko\n']

﻿ Hoitotarvikejakelu - Hyvinkää Internet
Huom! Uuden EU:n tietosuoja-asetuksen vuoksi hoitotarviketilausten sähköinen käytäntö on muuttunut! Katso lisätietoja sähköisestä tilauksesta.
Hoitotarvikejakelusta jaetaan hoitotarvikkeita lääkärin tai sairaanhoitajan tekemän lähetteen mukaisesti. Potilas tilaa tarvitsemansa hoitotarvikkeet puhelimitse tai sähköisesti hoitotarvikejakelusta. Tilauksen saapumisen jälkeen hoitotarvikejakelu tilaa tarvikkeet potilaan voimassaolevan hoitotarvikelähetteen sekä hänen tekemänsä hoitotarviketilauksen perusteella HUS:n Helsingin päävarastolta.
Tilattujen hoitotarvikkeiden toimitusaika on kolme (3) viikkoa tilauksen jättämisestä hoitotarvikejakeluun. Tarvikkeiden tilaus- ja nouto-ohjeet löydät alta.
Hoitotarvikejakelu auki paikanpäällä tiistaisin klo 13-17.30 lähetteiden tuomista, ongelmatilanteita, tilausten tekoa ja valmiiksi tilattujen tuotteiden noutoa varten.
Puhelimitse, puh. 019 459 3770
Jättämällä takaisinsoittopyynnön. Takaisinsoittoajat ajoittuvat maanantaille klo 10-15 sekä keskiviikolle ja torstaille klo 12-15 väliselle ajalle.
Jättämällä järjestelmään ääniviestillä hoitotarviketilauksen. Muista mainita nimesi, henkilötunnuksesi, puhelinnumerosi sekä tilattavat tarvikkeet.
Kirjallisesti tilauksen hoitotarvikejakelun postilaatikkoon tuomalla. Postilaatikko sijaitsee hoitotarvikejakelun ulkopuolella, oven viereisellä pöydällä
Täytä tilauslomake huolellisesti ja jätä laatikkoon
tai sähköisesti eTerveys-palvelun kautta. Ensimmäisen puhelimitse tehtävän tilauksen yhteydessä sinulle luodaan asiakkuus palveluun. Tämän jälkeen tilaukset voidaan tehdä sähköisesti eTerveys-palvelussa.
Kiireellisissä tapauksissa soittakaa hoitotarvikejakeluun p. 019 459 3770 tai oman piirin potilastoimistoon p. 019 459 3939.
Jaettavat hoitotarvikkeet
1. Diabeetikon hoitovälineet
jaetaan lääkärin tekemän yksilöllisen hoitosuunnitelman mukaisesti. Diabetestuotteita annetaan kerralla noin kolmen kuukauden tarvetta vastaava määrä.
verensokerimittarit ja -liuskat
insuliinikynät, kynäneulat ja insuliiniruiskut
veren ketoainemittausvälineet
insuliinipumppuvälineet
Verensokeriliuskojen ohjeellisina määrinä käytetään Käypä Hoito –suosituksen omaseurantaohjeita
Pitkäaikainen tarve (diagnosoitu diabetes)
35-56 liuskaa/ viikko
8-14 pakettia / 3 kk
Tyypin 2 DM (perusinsuliini) 10-15 liuskaa/ viikko
3-4 pakettia / 3 kk
Tyypin 2 DM (ei insuliinia) 0-3 liuskaa/ viikko
0-1 pakettia / 3 kk
Sensoroivaa glukoosimittaria käyttävät 1-2 pakettia / 3 kk
Lapset Erikoissairaanhoidon lähetteen mukaisesti
Väliaikainen tarve (yleensä 4 viikkoa)
Raskaus Erillisen ohjeen mukaisesti
Ateriainsuliinin säätö 14 liuskaa/ viikko
Perusinsuliinin säätö 10 liuskaa/ viikko
2. Avannetuotteet
Avannepotilaille jaetaan tarvikkeet hoitavan lääkärin tai avannehoitajan yksilöllisen tarpeen mukaan tehdyn lähetteen perusteella (paksusuoli-, ohutsuoli- ja virtsa-avanne).
3. Vaipat
Vaippoja jaetaan diagnosoidusta sairaudesta aiheutuvaan päivittäiseen ja jatkuvaan kasteluun (keskivaikea ja vaikea inkontinenssi).
Vaippojen saamiseksi tulee täyttää hoitotarvikehakemus/vaipat, jonka voit tulostaa täältä, tai voit noutaa hakemuksen terveysasemalta. Hakemus palautetaan hoitotarvikejakeluun tai pääterveysaseman asiakaspalvelupisteeseen.
Hyvinkäällä on tällä hetkellä käytössä Tenan ja Liberon vaipat, joita jaetaan inkontinenssin vaikeusasteen mukaisesti (yleensä 1-5 vaippaa/ vrk ja kahta erityyppistä vaippaa). Vaipat toimitetaan kotiinkuljetuksella neljästi (4) vuodessa. Tilaukset tulee tehdä kolmen (3) kuukauden välein.
Hoitotarvikejakelusta ei jaeta pesunesteitä, vuodesuojia eikä ruoka- tai pesulappuja.
4. Virtsaamisen apuvälineet
Katetreja jaetaan potilaan yksilöllisen, pitkäaikaisen tarpeen mukaan hoitavan lääkärin päätöksellä. Toistokatetroinnissa käytetään edullisinta tuotetta, joka soveltuu potilaalle.
Lofricin ja Coloplastin katetreille on mahdollista saada ilmainen kotiinkuljetus 4 kertaa vuodessa. Kysy lisää hoitotarvikejakelusta.
5. Imulaitteet
Imulaitteen lainausta varten tarvitaan lähete hoitavalta taholta, joka tulee toimittaa hoitotarvikejakeluun.
6. Muut hoitotarvikkeet
Muita hoitotarvikkeita jaetaan potilaan yksilöllisen, pitkäaikaisen tarpeen mukaan hoitavan lääkärin päätöksellä.
Mikäli kulutus on suurempi tai tuote ei kuulu perusvalikoimaan, potilas joutuu hankkimaan/kustantamaan tuotteet itse.
Uniapnean hoitoon käytettävän CPAP-laitteen maskeja ja suodattimia jaetaan CPAP-hoitajan vastaanotolta. Maskeja saa 1 kpl per vuosi ja suodattimia 4-5 kpl per vuosi. CPAP-hoitajan yhteystiedot: ma-to klo 8-16 ja pe klo 8-14 puh. 040-6740857 (käytössä on takaisinsoittojärjestelmä, takaisinsoitot ajoittuvat ti-to klo 10-10.30 välille).
Hoitotarvikkeisiin liittyvissä pulmallisissa tilanteissa voitte ottaa yhteyttä omahoitajaanne.
Tulosta hoitotarvikejakelun ohjeet (pdf)
PUH: 019 459 3770
FAX: 019 459 3704
hoitotarvikejakelu@hyvinkaa.fi
puhelimitse p. 019 459 3770,
takaisinsoittoajat: ma 10-15, ke ja to 12-15.
sähköisesti eTerveys-palvelun kautta
Tilattujen hoitotarvikkeiden nouto
Pääterveysaseman A-rak.
asiakaspalvelupisteestä;
ma, ke-to klo 8-16,
ti klo 8-17.30,
pe ja aattoina klo 8-14.
Toimii supistetusti 25.6.-12.8. Avoinna ti klo 13-16. Tilatut tuotteet voi noutaa myös muuna aikana (ma, ke, to 8-16, ti 8-17.30, pe 8-14) Pääterveysaseman A-rakennuksen asiakaspalvelupisteestä.